Кошевой Пётр Кириллович

**Кошевой Пётр Кириллович** (; 8 (21) декабрь 1904 йыл — 30 август 1976 йыл, Мәскәү) — СССР-ҙың хәрби эшмәкәре, Советтар Союзы Маршалы (15 апрель 1968 йыл). Ике тапҡыр Советтар Союзы Геройы (16 май 1944 йыл, 19 апрель 1945 йыл).

Себер хәрби округы (1957—1960), Киев хәрби округы (1960—1965) ғәскәрҙәре командующийы, Германиялағы совет ғәскәрҙәре төркөмөның (1965—1969) Баш командующийы. КПСС Үҙәк Комитетына ағзалыҡҡа кандидат (1961—1971), СССР Юғары Советының 6-7-се саҡырылыш депутаты.

## Биографияһы
Пётр Кириллович Кошевой 1904 йылдың 8 (21) декаберндә Херсон губернаһының Александрия өйәҙе Александрия ҡалаһында крәҫтиән ғаиләһендә тыуа.

## Хәрби хеҙмәте

### Граждандар һуғышы
1920 йылдың февралендә В. М. Примаковтың командалығындағы 8-се Червоноказачья дивизияһына саҡырыла, һуңынан Көньяҡ-Көнбайыш фронтта совет-поляк һуғышы барышында һәм Черный Остров, Литин, Проскуров, Городок, Рогатин ҡалалары районында — С. В. Петлюра командалығындағы ҡораллы формированиеларға ҡаршы, ә һуңынан Н. И. Махно командалығындағы ҡораллы формированиеларға ҡаршы хәрби хәрәкәттәрҙә ҡатнаша.

### Һуғыштар араһында
1922 йылдың авгусында Ҡырым ЦИК-ы исемендәге Ҡырым кавалерия курстарына уҡырға ебәрелә, уны тамамлағас, 1923 йылдың октябрендә 3-Червонная казаклығының 3-сө кавалерия полкы составындағы эскадрон (Червонная казаклығының 1-се кавалерия дивизияһы, Украина хәрби округы) старшинаһы итеп тәғәйенләнә.

1924 йылдың авгусында Кошевой С. М. Буденный исемендәге Украина кавалерия школаһына уҡырға ебәрелә, уҡыу ваҡытында 1925 йылда ВКП(б.) сафына инә. Уҡыуын тамамлағандан һуң, 1927 йылдың сентябрендә Мәскәү хәрби округы Махсус кавалерия бригадаһының 61-се кавалерия полкысоставындағы взвод командиры итеп тәғәйенләнә, ә 1931 йылдың ноябренән Мәскәү ъәрби округы штабының вуздар бүлегендә 2-се разрядлы эштәр буйынса вазифа башҡара. Тиҙҙән Мәскәүҙәге ВЦИК исемендәге Берләштерелгән хәрби мәктәпкә йүнәлтелә, унда пулемет эскадроны командиры һәм механизацияланған дивизион взводы командиры вазифаларында хеҙмәт итә.

1932 йылдың мартынан майға тиклем Ленинградта РККА-ның командирҙар составын камиллаштырыу бронетанк курстарында уҡый. Шул уҡ йылдың сентябрендә И. В. Сталин исемендәге Махсус кавалерия дивизияһы составындағы 61-се кавалерия полкының полк мәктәбе начальнигы итеп тәғәйенләнә, 1935 йылдың майынан — шул уҡ дивизияның штабының 1-се часы начальнигы, ә октябрҙә — 61-се кавалерия полкы штабы начальнигы.

1936 йылдың майында И. В. Фрунзе исемендәге Хәрби акаедмияға уҡырға йүнәлтелә, уны тамамлағандан һуң 1939 йылдың ғинуарныда 15-се кавалерия дивизияһы штабы начальнигы итеп тәғәйенләнә (Байкал аръяғы хәрби округы), ә 1940 йылдың февраленән — 65-се уҡсылар дивизияһы командиры.

## Иҫкәрмәләр

## Әҙәбиәт
* 
* Герои огненных лет. Кн.8. — М., 1985. — С.41-48.
* Дважды Герои Советского Союза. — М.: Воениздат, 1973.
* Дриго С. В. За подвигом — подвиг. — Калининград,1984. — С.27-28.
* Комкоры, т 1.
* Комдивы т 4.
* Люди бессмертного подвига. Книга 1. 4-е изд. — М., 1975. — С.564-569.
* Новосибирцы — Герои Отечества. — Новосибирск, 2010.
* Рубцов Ю. В. Маршалы Советского Союза. Личные дела рассказывают. — Москва, 1996.
* Рубцов Ю. В. Маршалы Советского Союза в истории России. Гербы на погонах. — Москва: Вече, 2015. — 300 с. — ISBN 978-5-4444-2725-5.

## Һылтанмалар
* 
* П. К. Кошевой в Новосибирской Книге памяти.